Rødmulle

Rødmulle (Mullus barbatus) er en fiskeart.

Den ligner på slektningen mulle, men panna er svært bratt og det er ingen striper på finnene. Skjeggtrådene er kortere enn brystfinnene. Rødmulle blir opptil 33 cm lang og 680 g tung. Den er en typisk bunnfisk som lever på sand- og leirbunn. Den finnes fra 10–338 m dyp, men er vanligst på 100–300 m.  

Nominatunderarten M. b. barbatus er utbredt i Middelhavet og i Atlanterhavet fra Senegal, Kanariøyene, Madeira og Azorene til De britiske øyer. Den er en sjelden gjest i sørlige del av Nordsjøen og er tatt både i norskeFisk fra Vatsfjorden endte i Akvariet i Bergen Haugesunds Avis og danske farvann. Underarten M. b. ponticus lever i Svartehavet og Azovhavet. 

Rødmulle er en ettertraktet og velsmakende matfisk. 

 Referanser 

 Eksterne lenker 

miniatyr|venstre|En stim av underarten M. b. ponticus




Kategori:Abborfisker
Kategori:Fisk i Middelhavet